চলতি বছর এ নিয়ে উত্তর কোরিয়া ১০ দফা ব্যালিস্টিক ক্ষেপণাস্ত্রের পরীক্ষা চালালো। গত মাসে দেশটি ডুবোজাহাজ থেকে ব্যালিস্টিক ক্ষেপণাস্ত্র ছুঁড়েছে। দক্ষিণ কোরিয়া এবং আমেরিকা উলচি ফ্রিডম গার্ডিয়ান নামের বার্ষিক যৌথ মহড়া শুরু করার পরই এ ক্ষেপণাস্ত্র পরীক্ষা চালানো হয়। আমেরিকা এবং দক্ষিণ কোরিয়ার বিরুদ্ধে আগাম পরমাণু হামলা চালানো হবে বলে উত্তর কোরিয়া হুমকি দেয়ার মাত্র দু’দিনের মাথায় এ পরীক্ষা চালায় দেশটি।